INFORMACIÓ SOBRE LA DANA (03/11. ACTUALITZAT A LES 14:30H)
03 de novembre 2024

![](/media/w51jamdz/whatsapp-image-2024-11-03-at-14-33-47-1.jpeg?width=752&height=394&mode=max)

1️⃣ Tot el litoral de la província de València està en alerta taronja per pluges intenses. A hores d’ara, la situació a la nostra ciutat és de normalitat, però vos demanem màxima precaució, perquè les precipitacions poden succeir-se de manera molt ràpida. El dispositiu municipal d'Emergències seguix preparat i avisarem davant qualsevol novetat.

Vos recordem que, en esta circumstància, és recomanable:  
➡️ NO fer activitat física prop del llit del riu ni barrancs  
➡️ NO circular en cotxe si no és necessari. En cas que siga necessari, comprovar abans d’eixir la previsió meteorològica i l’estat de les carreteres. Vos recordem que les fonts oficials són AEMET i la DGT.  
➡️ Evitar transitar zones inundables o passos subterranis.

2️⃣ L’arreplegada d’objectes i aliments per als municipis afectats continua als pavellons René Marigil i José Veral, en horari de 10.00 h a 14.00 h i de 16.00 h a 20.00 h. Ara mateix, el que demanen els municipis afectats és:

\- Gases i material de cura  
\- Antisèptics i desinfectants  
\- Mascaretes  
\- Lleixiu  
\- Tovalloletes higièniques  
\- Alimentació i llet infantil  
\- Guants  
\- Pals  
\- Pales  
\- Rastrells  
\- Aliments no peribles (també sense gluten, ni lactosa)

3️⃣ Continuem, un dia més, treballant a les zones afectades. Hui, des de la SAG hem posat a disposició dels municipis 5 camions de caixa oberta, 1 camió recol·lector, 1 camió cisterna, 1 grua, 2 vehicles tot terreny, raspalls i pales, a banda de conductors, peons especialistes i tècnics. A més, continuem amb dos patrulles de Policia Local, en torn de matí, vesprada i nit, i donant suport des de Serveis Socials.

Moltes gràcies a tot el personal municipal que està prestant estes tasques i demostrant la seua vocació de servei i a tota la ciutadania que esta bolcant-se en ajudar ❤️

*   [](http://www.facebook.com/sharer.php?u=https://aytosagunto.es/va/actualitat/informacio-sobre-la-dana-03-11-actualitzat-a-les-14-30h/ "Facebook")
*   [](http://twitter.com/share?url=https://aytosagunto.es/va/actualitat/informacio-sobre-la-dana-03-11-actualitzat-a-les-14-30h/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/informacio-sobre-la-dana-03-11-actualitzat-a-les-14-30h/ "Linked In")
*   [](mailto:?body=https://aytosagunto.es/va/actualitat/informacio-sobre-la-dana-03-11-actualitzat-a-les-14-30h/)